Καλησπέρα.
Είναι ευλογία να εργάζεσαι στην Harlem Children's Zone,
μια οργάνωση που διευθύνεται από Αφρο-Αμερικανούς
και που καινοτομεί στις περιεκτικές, τοπικές υπηρεσίες
από την κούνια μέχρι την καριέρα.
Η περιγραφή «περιεκτικές», είναι πολύ βασική για αυτό που κάνουμε.
Οι περισσότερες παρεμβάσεις εστιάζουν σε ένα κομμάτι
ενός περίπλοκου, τεράστιου γρίφου.
Αλλά αυτό δεν είναι αρκετό για να λύσουμε τον γρίφο.
Δεν λύνεις τα θέματα εκπαίδευσης χωρίς να καταλάβεις το υπόβαθρο
ή το περιβάλλον στο σπίτι του νεαρού μας μαθητή.
Ή το ευρύτερο πλαίσιο της υγείας, της διατροφής ή της ποινικής δικαιοσύνης.
Η μονάδα προς αλλαγή για εμάς δεν είναι το ένα παιδί,
αλλά ολόκληρη η γειτονιά.
Πρέπει να κάνουμε πολλά πράγματα ταυτόχρονα.
Και έχουμε στοιχεία 20 χρόνων για να αποδείξουμε ότι αυτό λειτουργεί.
Είχαμε 7.000 αποφοίτους από το μικρό μας πανεπιστήμιο,
έχουμε λύσει το χάσμα επιδόσεων λευκών-μαύρων στα σχολεία μας.
Έχουμε μειώσει τα ποσοστά παχυσαρκίας στα προγράμματα υγείας μας
και έχουμε σχεδόν 1.000 μαθητές που γράφτηκαν στο πανεπιστήμιο.
Το δίκτυο των υπηρεσιών μας είναι τόσο πυκνό
ώστε κανείς να μην μας ξεφύγει μέσα από τα κενά.
Και έχουμε εμπνεύσει επαγγελματίες παγκοσμίως.
Πάνω από 500 κοινότητες στις Ηνωμένες Πολιτείες
και πάνω από 70 χώρες
έχουν έρθει να μας επισκεφτούν και να μάθουν το μοντέλο μας.
Βλέπετε, τα προβλήματα της υφηλίου και τα προβλήματα του κόσμου
δεν μπαίνουν σε κουτιά.
Επομένως οι λύσεις πρέπει να είναι συνολικές,
να είναι ολιστικές.
Και τώρα βρισκόμαστε εν μέσω μιας παγκόσμιας πανδημίας.
Ο κορωνοϊός μας φανέρωσε αυτό που πάντα γνωρίζαμε.
Οι φτωχότεροι ανάμεσά μας πληρώνουν το υψηλότερο τίμημα
με τις ζωές και τα μέσα διαβίωσής τους.
Και αυτό συμβαίνει καθημερινά στην Αφρο-αμερικανική κοινότητα,
στην οποία είναι 3,6 φορές πιο πιθανό να πεθάνουμε από κορωνοιό
απ' ό,τι οι λευκοί συμπολίτες μας.
Βλέπουμε αυτές τις διαφορές όσον αφορά την υγεία στη Νέα Υόρκη,
το επίκεντρο του έθνους μας.
Οι διαφορές στην υγεία γίνονται ακόμα πιο έντονες
με την σοβαρή οικονομική κρίση,
καθώς μία στις τέσσερις οικογένειες στην περιοχή Χάρλεμ
αισθάνεται σιτιστική ανασφάλεια,
και το 57 τοις εκατό έχει απώλεια εισοδήματος
ή απώλεια δουλειάς.
Αλλά για να καταλάβετε καλύτερα τη δουλειά της Harlem Children's Zone,
θέλω να σας πω μια ιστορία για έναν μαθητή της δευτέρας τάξης,
που λέγεται Σον.
Ο Σον είναι ένα όμορφο μαύρο αγόρι
και το χαμόγελό του σκορπάει φως όπου κι αν βρίσκεται.
Όταν ξεκίνησε η καραντίνα τον Μάρτιο, προσέξαμε ότι ο Σον
δεν παρακολουθούσε τα διαδικτυακά μαθήματα του σχολείου.
Και μετά από κάποια έρευνα,
μάθαμε ότι η μητέρα του Σον βρισκόταν στο νοσοκομείο με κορωνοϊό.
Έτσι εκείνος ήταν στο σπίτι με τη γιαγιά και το μικρό του αδελφάκι,
οι οποίοι ήταν το μόνο βιώσιμο σύστημα υποστήριξής του,
καθώς ο πατέρας του Σον είναι στη φυλακή.
Η γιαγιά του δυσκολευόταν.
Δεν υπήρχε πολύ φαγητό στο σπίτι,
και ούτε αρκετές πάνες,
και ο Σον δεν είχε καν υπολογιστή.
Όταν η μητέρα του βγήκε από το νοσοκομείο,
τα προβλήματά τους επιδεινώθηκαν,
γιατί δεν μπορούσαν πλέον να μείνουν με τη γιαγιά,
που είχε προϋπάρχοντα προβλήματα υγείας.
Έτσι ο Σον, το μικρό του αδελφάκι και η μητέρα του
έπρεπε να πάνε σε καταφύγιο.
Οι ιστορίες σαν του Σον είναι συχνές στη Harlem Children's Zone.
Ξέρουμε τον Σον και εκατομμύρια σαν αυτόν σε όλη τη χώρα
που αξίζουν όλα όσα έχει να τους προσφέρει αυτός ο κόσμος,
χωρίς οι ανισότητες να τους στερούν αυτήν την ευκαιρία.
To συνολικό αποτέλεσμα του ρατσισμού
και οι ανεπαρκείς επενδύσεις στο σύστημα ανέκαθεν
επιδεινώνονται τώρα με τον κορωνοϊό.
Το περιεκτικό μας μοντέλο
τοποθετεί μοναδικά τη Harlem Children's Zone
στη μάχη για τον κορωνοϊό.
Η επιτυχία που έχουμε στο Χάρλεμ
κάνει την ανάγκη επιτακτική, και είναι ευθύνη μας
να μοιραστούμε με τη χώρα όσα ξέρουμε ότι λειτουργούν.
Έχουμε αναπτύξει μια συνολική ανταπόκριση βοήθειας και ανάκαμψης
σχετικά με τον κορωνοϊό
για την κοινότητά μας,
η οποία προήλθε από την κοινότητά μας,
και εστιάζει σε πέντε βασικούς τομείς αναγκών,
και ήδη βοηθάει οικογένειες όπως αυτή του Σον.
Είναι οι παρακάτω.
Πρώτον, ταμείο έκτακτης ανάγκης.
Γνωρίζουμε ότι οι οικογένειές μας χρειάζονται χρήματα άμεσα.
Δεύτερον, η προστασία των πιο ευάλωτων από εμάς.
Γνωρίζουμε ότι οι οικογένειές μας χρειάζονται πρόσβαση
σε βασικά αγαθά και πληροφορίες,
όπως το φαγητό, οι μάσκες,
μια ενημερωμένη λίστα με πόρους, και καμπάνιες για τη δημόσια υγεία.
Τρίτον, η γεφύρωση του ψηφιακού χάσματος.
Πιστεύουμε ότι το διαδίκτυο είναι θεμελιώδες δικαίωμα.
Οπότε πρέπει να εξασφαλίσουμε ότι οι οικογένειές μας έχουν σύνδεση,
και επίσης ότι όλα τα παιδιά σε κάθε νοικοκυριό
έχουν τις κατάλληλες συσκευές για μάθηση.
Τέταρτον, μηδενικές απώλειες στη μάθηση.
Γνωρίζουμε ότι υπάρχει μια γενιά μαθητών
που κινδυνεύει να χάσει μια ολόκληρη χρονιά εκπαίδευσης.
Πρέπει να διασφαλίσουμε την παροχή εικονικών προγραμμάτων υψηλής ποιότητας
πέρα από τη δημιουργία ασφαλούς περιβάλλοντος για την επάνοδο στο σχολείο.
Και πέμπτον, ο περιορισμός της κρίσης ψυχικής υγείας.
Υπάρχει μια γενιά που κινδυνεύει να αποκτήσει μετατραυματικό στρες
λόγω του τεράστιου τοξικού άγχους.
Οι οικογένειές μας πρέπει να έχουν ηλεκτρονική πρόσβαση στην υγεία
και όλα τα είδη ψηφιακής υποστήριξης.
Έχουμε έξι υπέροχους συνεταίρους σε έξι πόλεις των ΗΠΑ
οι οποίοι υιοθετούν το μοντέλο μας για τις δικές τους κοινότητες.
Είναι το Όκλαντ, η Μινεάπολη,
το Σικάγο, το Ντιτρόιτ, το Νιούαρκ και η Ατλάντα.
Εκτός από αυτούς τους συνεταίρους,
έχουμε τρεις συνεταίρους σε εθνικό επίπεδο,
που θα μοιραστούν το μοντέλο και τις στρατηγικές μας
μέσα από το δίκτυό τους,
εκτός από το να ενισχύουν τον αντίκτυπό μας
υποστηρίζοντας τις μεθόδους μας.
Θα έχουμε αντίκτυπο σε τρία επίπεδα.
Στο Χάρλεμ, σε ατομικό επίπεδο,
με πολλά αποτελέσματα στην εκπαίδευση,
την υγεία, την οικονομία,
φτάνοντας τους 30.000 ανθρώπους.
Υπάρχει αντίκτυπος σε κοινοτικό επίπεδο σε έξι πόλεις,
επίσης μέσω των υπέροχων συνεταίρων μας,
οι οποίοι θα φτάσουν τους 70.000 ανθρώπους επιπλέον.
Έπειτα, αντίκτυπο σε εθνικό επίπεδο,
όχι μόνο από την υποστήριξη προς τις μεθόδους μας
αλλά και με τη σταδιακή ανάπτυξη των ικανοτήτων μας.
Η απάντησή μας στον κορωνοϊό,
την απελπισία και τις ανισότητες που ταλαιπωρούν τις κοινότητές μας,
στοχεύει σε γειτονιές με συνολικές υπηρεσίες.
Εννοείται ότι δεν έχουμε χάσει την ελπίδα μας.
Και σας καλούμε να έρθετε μαζί μας στην πρώτη γραμμή αυτού του πολέμου.
Ευχαριστώ.